അഫ്ഗാന് നഗരത്തിലെ ഇന്ത്യക്കാര്ക്ക് മടങ്ങാന് നിര്ദേശം പ്രത്യേക വിമാനം ഏര്പ്പാടാക്കി ന്യൂഡല്ഹി : താലിബാന് അധിനിവേശം നടത്തുന്ന വടക്കന് അഫ്ഗാന് നഗരമായ മസാറെ ശരീഫില് നിന്ന് എത്രയും വേഗം തിരികെയെത്താന് ഇന്ത്യന് പൗരന്മാര്ക്ക് നിര്ദേശം. ഇന്ന് പ്രത്യേക വിമാനത്തില് ഇന്ത്യന് പൗരന്മാരെ നാട്ടിലെത്തിക്കും. വടക്കന് അഫ്ഗാനിലെ ഏറ്റവും വലിയ നഗരമായ മസാറെ ശരീഫ് ലക്ഷ്യമാക്കിയാണ് തങ്ങള് നീങ്ങുന്നതെന്ന് താലിബാന് കഴിഞ്ഞ ദിവസം അറിയിച്ചിരുന്നു. മസാറെ ശരീഫിലെ ഇന്ത്യന് കോണ്സുലേറ്റ് ജനറലാണ് ഇതുസംബന്ധിച്ച നിര്ദേശം നല്കിയത്. ഇന്ന് വൈകീട്ടാണ് ന്യൂഡല്ഹിയിലേക്ക് പ്രത്യേക വിമാനം പുറപ്പെടുക. അതെ സമയം കഴിഞ്ഞ മാസം കാണ്ഡഹാറിലെ കോണ്സുലേറ്റില് നിന്ന് 50ഓളം നയതന്ത്ര ഉദ്യോഗസ്ഥരെയും സുരക്ഷാ ജീവനക്കാരെയും ഇന്ത്യ പിന്വലിച്ചിരുന്നു. ഇന്ത്യന് പൗരന്മാര്ക്ക് ജാഗ്രത നിര്ദേശവും നല്കിയിരുന്നു. അതേസമയം, അഫ്ഗാന് സൈന്യവുമായി കനത്ത പോരാട്ടം തുടരുന്നതിനിടെ കൂടുതല് പ്രവിശ്യകള് താലിബാന് പിടിച്ചടക്കി. നാലു ദിവസത്തിനിടെ ആറാമത്തെ പ്രവിശ്യ തലസ്ഥാനം കീഴടക്കിയതായി താലിബാന് അവകാശപ്പെട്ടു. വടക്കന് അഫ്ഗാനിലെ സമന്ഗന് പ്രവിശ്യ തലസ്ഥാനമായ ഐബക് നഗരമാണ് ഒടുവില് താലിബാന് സേനയുടെ കീഴിലായത് .The post അഫ്ഗാന് നഗരത്തിലെ ഇന്ത്യക്കാര്ക്ക് മടങ്ങാന് നിര്ദേശം പ്രത്യേക വിമാനം ഏര്പ്പാടാക്കി first appeared on MalayalamExpressOnline.